ບໍລິສັດໂທລະພາບຈີນຈະສ້າງ ຮູບເງົາສາລະຄະດີ ກ່ຽວກັບທ່ານຮຸນແຊນ
ບໍລິສັດ Sun TV ຈີນຈະສ້າງເລື້ອງຮູບເງົາສາລະຄະດີທ່ານຮຸນແຊນ ນາຍົກລັດ ຖະມົນຕີກໍາປູເຈຍ.
ກໍາປູເຈຍກ່າວວ່າພວກຜູ້ຕາງໜ້າຂອງຕາໜ່າງໂທລະພາບຈີນຈໍານວນໜຶ່ງເດີນທາງໄປຮອດ ກຸງພະນົມເປັນ ນະຄອນຫຼວງຂອງກໍາປູເຈຍແລ້ວເພື່ອໄຂການພົບປະຫາລືກັນເລື້ອງການ ສ້າງຮູບເງົາສາລະຄະດີກ່ຽວກັບຊີວິດຂອງນາຍົກລັດຖະມົນຕີຮຸນແຊນນັ້ນ ອົງການຂ່າວ AKP ທາງການກຳປູເຈຍແຈ້ງໃຫ້ຊາບໃນວັນອັງຄານວານນີ້ວ່າ ທ່ານ Cheng Ping ປະທານຕາໜ່າງໂທລະພາບ Sun TV ຂອງຈີນໄດ້ໂອ້ລົມສົນທະນາກັນ ເລື້ອງແຜນການດັ່ງກ່າວໃນສັບປະດານີ້ກັບທ່ານຂຽວ ກັນຫາຣິດ ລັດຖະມົນຕີກະຊວງ ຖະແຫລງຂ່າວກໍາປູເຈຍແລະເວົ້າວ່າ ທາງຕາໜ່າງໂທລະພາບຈີນວາງແຜນຈະສ້າງຟີມ ຮູບເງົາສາລະຄະດີທີ່ຈະເລົ່າເລື້ອງກ່ຽວກັບການເຄື່ອນໄຫວຕ່າງໆແລະຊີວະປະວັດຂອງ ທ່ານຮຸນແຊນນັ້ນ ອົງການຂ່າວ AKP ເວົ້າຕື່ມວ່າ ລັດຖະມົນຕີຖະແຫລງຂ່າວກໍາປູເຈຍໄດ້ສະແດງຄວາມ ຍິນດີນໍາແນວຄິດດັ່ງກ່າວ ແລະໃຫ້ຄໍາໝັ້ນສັນຍາວ່າຈະໃຫ້ການຊ່ອຍເຫລືອແກ່ຕາໜ່າງ ໂທລະພາບຈີນ ຈະອໍານວຍການປະສານງານ ແລະເອກະສານທີ່ກ່ຽວຂ້ອງທຸກຢ່າງ ຕາໜ່າງໂທລະພາບ Sun TV ມີສໍານັກງານຕັ້ງຢູ່ໃນຮອງກົງ ແລະອອກອາກາດເປັນພາ ສາ Mandarin ຫລືຈີນກາງໄປຍັງທົ່ວພາກພື້ນເອເຊຍປາຊີຟິກ